title: 2013/263/EU: A Tanács határozata ( 2013. május 13. ) az Európai Unió és az Oroszországi Föderáció közötti, a kábítószer-perkurzorokról szóló megállapodásnak az Európai Unió nevében történő aláírásáról

text:
               6.6.2013

               HU

               Az Európai Unió Hivatalos Lapja

               L 154/5

         A TANÁCS HATÁROZATA
   (2013. május 13.)
   az Európai Unió és az Oroszországi Föderáció közötti, a kábítószer-perkurzorokról szóló megállapodásnak az Európai Unió nevében történő aláírásáról
   (2013/263/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               Az Európai Uniónak és az Oroszországi Föderációnak meg kell erősítenie a kábítószer-perkurzorok legális kereskedelemből való eltérítésének a kábítószerek és a pszichotróp anyagok tiltott előállításának megakadályozása céljából folytatott együttműködésüket.

               (2)

               A Tanács 2009. március 23-án felhatalmazta a Bizottságot, hogy kezdjen tárgyalásokat az Európai Unió és az Oroszországi Föderáció közötti, a kábítószer-prekurzorokról szóló megállapodásról (a továbbiakban: a megállapodás). A Bizottság a tárgyalásokat a Tanács által elfogadott tárgyalási irányelvek keretében folytatta és a közelmúltban sikeresen le is zárultak.

               (3)

               A megállapodásnak biztosítania kell az alapvető jogok, különösen a személyes adatok feldolgozására és a felek közötti továbbítására vonatkozó magas szintű védelem teljes mértékű tiszteletben tartását.

               (4)

               A megállapodást – feltételezve annak megkötését – az Európai Unió nevében alá kell írni,

         ELFOGADTA EZT A HATÁROZATOT:
   1. cikk
   Az Európai Unió és az Oroszországi Föderáció közötti, a kábítószer-prekurzorokról szóló megállapodás (a továbbiakban: a megállapodás) aláírására – feltételezve annak későbbi megkötését – az Európai Unió nevében a Tanács felhatalmazást ad (1).
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személy(eke)t.
   3. cikk
   A 9. cikk értelmében létrehozott közös ellenőrzési szakértői csoportban az Uniót, a tagállamok képviselőinek segítségével a Bizottság képviseli.
   Ez a határozat az elfogadásának a napján lép hatályba.

      Kelt Brüsszelben, 2013. május 13-án.

            a Tanács részéről

            az elnök

         S. COVENEY

      (1)  A megállapodás szövege a megkötéséről szóló határozattal együtt kerül közzétételre.


title: 2013/254/CFSP: A Politikai és Biztonsági Bizottság EUBAM Libya/1/2013 határozata ( 2013. május 24. ) az Európai Unió líbiai integrált határigazgatást segítő missziója (EUBAM Libya) misszióvezetőjének kinevezéséről

text:
               1.6.2013

               HU

               Az Európai Unió Hivatalos Lapja

               L 147/13

         A POLITIKAI ÉS BIZTONSÁGI BIZOTTSÁG EUBAM LIBYA/1/2013 HATÁROZATA
   (2013. május 24.)
   az Európai Unió líbiai integrált határigazgatást segítő missziója (EUBAM Libya) misszióvezetőjének kinevezéséről
   (2013/254/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió líbiai integrált határigazgatást segítő missziójáról (EUBAM Libya) szóló, 2013. május 22-i 2013/233/KKBP tanácsi határozatra (1) és különösen annak 9. cikke (1) bekezdésére,
   mivel:

               (1)

               A Politikai és Biztonsági Bizottság (PBB) a 2013/233/KKBP határozat 9. cikkének (1) bekezdése értelmében és a Szerződés 38. cikkével összhangban felhatalmazással rendelkezik arra, hogy meghozza az EUBAM Libya misszió politikai ellenőrzésére és stratégiai irányítására vonatkozó megfelelő határozatokat, ideértve a misszióvezető kinevezéséről szóló határozatot is.

               (2)

               A PBB 2013. március 22-én jóváhagyta az Unió külügyi és biztonságpolitikai főképviselőjének 2013. március 18-i azon javaslatát, hogy Antti Juhani HARTIKAINEN ezredest nevezzék ki az EUBAM Libya misszióvezetőjének, és felkérte őt, hogy a misszió javasolt jövőbeli vezetőjeként segítse a polgári műveleti parancsnokot a folyamatban lévő tervezési feladatok terén,

         ELFOGADTA EZT A HATÁROZATOT:
   1. cikk
   Az Európai Unió líbiai integrált határigazgatást segítő missziója (EUBAM Libya) misszióvezetőjének a 2013. május 22-től2014. május 21-ig tartó időszakra Antti Juhani HARTIKAINEN ezredest nevezik ki.
   2. cikk
   Ez a határozat 2013. május 22-én lép hatályba.

      Kelt Brüsszelben, 2013. május 24-én.

            a Politikai és Biztonsági Bizottság részéről

            az elnök

         O. SKOOG

      (1)  HL L 138., 2013.5.24., 15. o.


title: A tagállamok kormányai Tanács keretében ülésező képviselőinek határozata (2002. július 19.) az ESZAK által megkötött nemzetközi megállapodások tekintetében az Európai Szén- és Acélközösséget (ESZAK) létrehozó szerződés lejáratának következményeiről

text:
Fontos jogi nyilatkozat

|

42002D0595

Hivatalos Lap L 194 , 23/07/2002 o. 0035 - 0035

		A tagállamok kormányai Tanács keretében ülésező képviselőinek határozata(2002. július 19.)az ESZAK által megkötött nemzetközi megállapodások tekintetében az Európai Szén- és Acélközösséget (ESZAK) létrehozó szerződés lejáratának következményeiről(2002/595/EK)AZ EURÓPAI SZÉN- ÉS ACÉLKÖZÖSSÉG TAGÁLLAMAI KORMÁNYAI TANÁCS KERETÉBEN ÜLÉSEZŐ KÉPVISELŐI,mivel:(1) Az ESZAK-Szerződés 97. cikke értelmében az említett Szerződés 2002. július 23-án lejár.(2) Az ESZAK számos nemzetközi megállapodást kötött harmadik országokkal.(3) Ezek megállapodások nem rendelkeznek az ESZAK-Szerződés lejártának lehetőségéről.(4) Az ESZAK-Szerződés által szabályozott terület annak lejáratakor az Európai Közösséget létrehozó szerződés hatálya alá fog tartozni.(5) Az ESZAK és az érintett ágazatok érdekében áll, hogy az említett nemzetközi megállapodások az ESZAK-Szerződés lejárta után is hatályban maradjanak és átszálljanak az Európai Közösségre,A KÖVETKEZŐKÉPPEN HATÁROZOTT:1. cikk2002. július 24-étől az ESZAK által kötött nemzetközi megállapodásokból származó jogok és kötelezettségek átszállnak az Európai Közösségre.2. cikkEz a határozat az Európai Közösségek Hivatalos Lapjában való kihirdetését követő napon lép hatályba.Ezt a határozatot 2002. július 24-étől kell alkalmazni.Kelt Brüsszelben, 2002. július 19-én.az elnökT. Pedersen--------------------------------------------------


title: Az Európai Parlament Elnökségének határozata ( 2014. december 15. ) amely módosítja az európai parlamenti képviselők statútumának alkalmazási szabályait

text:
               30.12.2014

               HU

               Az Európai Unió Hivatalos Lapja

               C 466/1

         AZ EURÓPAI PARLAMENT ELNÖKSÉGÉNEK HATÁROZATA
   (2014. december 15.)
   amely módosítja az európai parlamenti képviselők statútumának alkalmazási szabályait
   (2014/C 466/01)
   AZ EURÓPAI PARLAMENT ELNÖKSÉGE,
   tekintettel az Európai Unió működéséről szóló szerződésre és különösen annak 223. cikke (2) bekezdésére,
   tekintettel az európai parlamenti képviselők statútumára (1) (a továbbiakban: a „statútum”),
   tekintettel az Európai Parlament eljárási szabályzatának 10. és 25. cikkére,
   mivel:

               (1)

               A képviselői statútum 20. cikkének (1) bekezdése szerint „a képviselők jogosultak a mandátumuk gyakorlása révén felmerülő költségek megtérítésére”, a (4) bekezdés pedig kimondja, hogy „a Parlament megállapítja az e jog gyakorlására vonatkozó feltételeket”. E feltételeket többek között az európai parlamenti képviselők statútuma alkalmazási szabályainak (2) („alkalmazási szabályok”) 22., 24. és 66. cikke rögzíti.

               (2)

               Hasonlóképpen az alkalmazási szabályok 4. cikke kötelezi a képviselőket, hogy az egészségügyi költségtérítési kérelmeikhez csatolják az eredeti igazoló dokumentumokat. Ennek következtében kiadásaik visszatéríttetése érdekében a képviselőknek gyakran kell kézírással kitölteniük hosszú és bonyolult formanyomtatványokat, és azokhoz a számlák és egyéb igazoló dokumentumok eredeti példányát kell csatolniuk.

               (3)

               Az eljárással kapcsolatos bürokrácia csökkentése érdekében a képviselőknek fel kell kínálni a lehetőséget költségtérítési vagy visszatérítési kérelmeik elektronikus úton történő benyújtására. A képviselőknek megfelelő ideig, azaz a költségtérítés vagy visszatérítés iránti kérelem benyújtásának évét követő naptári év december 31-ig meg kell őrizniük az eredeti dokumentumokat. A Parlament illetékes szervezeti egységeinek létre kell hozniuk egy szabványos ellenőrzési gyakorlaton alapuló rendszert a szkennelt és az eredeti igazoló dokumentumok egyezésének szúrópróbaszerű ellenőrzésére.

               (4)

               Ezért módosítani kell az alkalmazási szabályokat annak érdekében, hogy: a képviselők a költségtérítés vagy visszatérítés iránti kérelmeiket benyújthassák elektronikus formában; a képviselők benyújthassák az eredeti igazoló dokumentumok szkennelt másolatát, kiegészítve a képviselők arról tett becsületbeli nyilatkozatával, hogy a szkennelt másolat megfelel az eredetinek; valamint hogy az alkalmazási szabályok meghatározzák azt az időtartamot, ameddig a képviselőnek meg kell őriznie az eredeti dokumentumokat, és amelyen belül a parlament igazgatása ellenőrizheti a szkennelt és az eredeti dokumentumok egyezését.

               (5)

               Továbbá az európai parlamenti képviselők statútumára vonatkozó alkalmazási szabályok 69. cikkének (1) bekezdésével összhangban a visszatéríthető utazási költségek, napidíjak és általános költségtérítések összegét az Elnökség évente, legfeljebb az Európai Unió előző év októberi, az Eurostat által közzétett éves inflációja mértékének megfelelően indexálhatja.

               (6)

               Az infláció mértéke 2013. november 1. és 2014. október 31. között az Eurostat 2014. november 14-i közleménye szerint 0,5 % volt. Az infláció mértékét figyelembe vevő kiigazítások szerinti új összegek 2015. január 1-jétől alkalmazandók, és ennek megfelelően módosítani kell az alkalmazási szabályokat.

         ELFOGADTA EZT A HATÁROZATOT:
   1. cikk
   Az alkalmazási szabályok a következőképpen módosulnak:

               1.

               A 4. cikk helyébe a következő szöveg lép:
               „4. cikk
               Az eljárás
               A visszatérítésre irányuló kérelmeket a Parlament illetékes szervezeti egységéhez vagy közvetlenül a Bizottság elszámoló irodájához kell benyújtani az e célra szolgáló egységes formanyomtatványon, csatolva az igazoló okiratokat.”

               2.

               A 20. cikk (1) bekezdésének a) pontja helyébe a következő szöveg lép:

                           „a)

                           a megtett út 0. és 50. km-e közötti útszakaszra: 22,62 EUR;”

               3.

               A 22. cikk a következőképpen módosul:

                           a)

                           az (1) bekezdés helyébe a következő szöveg lép:

                                       „(1)

                                       A 10. cikk (1) bekezdésének b) pontjában meghatározott esetekben felmerült utazási költségek tekintetében az éves költségtérítés maximális összege 4 264 EUR.”;

                           b)

                           A (3) bekezdés első albekezdése helyébe a következő szöveg lép:
                           „Az éves költségtérítés maximális összege azon utakkal összefüggésben felmerült utazási költségek tekintetében, amelyek keretében a bizottsági vagy albizottsági elnökök bizottságuk vagy albizottságuk hatáskörébe tartozó, európai érdekű és parlamenti dimenzióval is rendelkező ügyekkel kapcsolatos konferenciákra vagy rendezvényekre utaznak, 4 264 EUR. A részvételhez a Parlament elnökének előzetes jóváhagyását kell kérni, amelyre a fent említett maximális keret erejéig a rendelkezésre álló források ellenőrzését követően kerül sor.”

               4.

               A 24. cikk (2) bekezdésének helyébe a következő szöveg lép:

                           „(2)

                           Ha a hivatalos tevékenység az Unió területén zajlik, a képviselők átalánypótlékra jogosultak, melynek összege 306 EUR.”

               5.

               A 26. cikk (2) bekezdésének helyébe a következő szöveg lép:

                           „(2)

                           A 25. cikk szerinti költségtérítés havi összege 4 320 EUR.”

               6.

               A 66. cikk helyébe a következő szöveg lép:
               „66. cikk
               Pótlólagos igazolások
               A kért igazoló dokumentumok elvesztése esetén a képviselőnek nyilatkozatot kell benyújtani a dokumentumok elvesztéséről, és csatolnia kell az ezen alkalmazási szabályokban meghatározott követelményeknek megfelelő pótlólagos igazolásokat.”

               7.

               A határozat a következő cikkel egészül ki:
               „72a. cikk
               Elektronikusan szkennelt igazoló dokumentumok
               (1)   Az ezen alkalmazási szabályok szerinti költségtérítési vagy visszatérítési kérelmek digitális aláírással ellátott elektronikus formában is benyújthatók.
               (2)   A jelen alkalmazási szabályok alapján benyújtandó igazolások szkennelt másolatok formájában is benyújthatók, amennyiben a képviselő becsületbeli nyilatkozatot tesz arról, hogy a benyújtott dokumentumok egyeznek az eredeti dokumentumokkal.
               (3)   A képviselőknek a költségtérítés vagy visszatérítés iránti kérelem benyújtásának évét követő naptári év december 31-ig meg kell őrizniük az eredeti dokumentumokat annak érdekében, hogy ellenőrizni lehessen az eredeti igazoló dokumentumok és a szkennelt másolatok egyezését.
               A Parlament illetékes szervezeti egységei a szkennelt és az eredeti igazoló dokumentumok egyezésének szúrópróbaszerű ellenőrzését szolgáló rendszert hoznak létre.”

         2. cikk
   E határozat az Európai Unió Hivatalos Lapjában való kihirdetését követő napon lép hatályba.
   Az 1. cikk (2)–(5) bekezdése kivételével, amelyeket 2015. január 1-jétől kell alkalmazni, e határozat a hatálybelépése napjától alkalmazandó.

      (1)  Az Európai Parlament 2005. szeptember 28-i 2005/684/EK, Euratom határozata az európai parlamenti képviselők statútumának elfogadásáról (HL L 262., 2005.10.7., 1. o.).

      (2)  Az Európai Parlament Elnökségének 2008. május 19-i és július 9-i határozata az európai parlamenti képviselők statútumának alkalmazási szabályairól (HL C 159., 2009.7.13., 1. o.).


title: A Tanács határozata ( 2009. december 22. ) a repülőtéri tranzitvízum-kötelezettség hatálya alá tartozó harmadik országok állampolgáraira vonatkozó Közös Konzuli Utasítás 3. melléklete I. részének módosításáról

text:
               29.12.2009

               HU

               Az Európai Unió Hivatalos Lapja

               L 348/51

      A TANÁCS HATÁROZATA

   (2009. december 22.)
   a repülőtéri tranzitvízum-kötelezettség hatálya alá tartozó harmadik országok állampolgáraira vonatkozó Közös Konzuli Utasítás 3. melléklete I. részének módosításáról
   (2009/1015/EU)
   AZ EURÓPAI UNIÓ TANÁCSA,
   tekintettel a vízumkérelmek megvizsgálására vonatkozó egyes részletes rendelkezések és gyakorlati eljárások végrehajtási hatásköreinek a Tanács részére történő fenntartásáról szóló, 2001. április 24-i 789/2001/EK tanácsi rendeletre (1),
   tekintettel Német Szövetségi Köztársaság kezdeményezésére,
   mivel:

               (1)

               A Közös Konzuli Utasítás 3. mellékletének I. része tartalmazza azon harmadik országok közös jegyzékét, amelyek állampolgáraira valamennyi tagállamban kiterjed a repülőtéri tranzitvízum (RTV) kötelezettsége;

               (2)

               Németország és Hollandia ezen RTV-kötelezettséget az etiópiai állampolgárok tekintetében azon személyekkel kapcsolatban kívánja fenntartani, akik nem rendelkeznek valamely tagállamra, illetve az Európai Gazdasági Térségről szóló 1992. május 2-i megállapodás valamely részes államára, Kanadára, Japánra vagy az Amerikai Egyesült Államokra érvényes vízummal. Ezért ennek megfelelően módosítani kell a Közös Konzuli Utasítások 3. mellékletének I. részét.

               (3)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv 1. és 2. cikkének megfelelően Dánia nem vesz részt e határozat elfogadásában, az rá nézve nem kötelező és nem alkalmazandó. Mivel e határozat az Európai Unió működéséről szóló szerződés harmadik része V. címének rendelkezései szerint a schengeni vívmányokra épül, Dánia – az említett jegyzőkönyv 4. cikkének megfelelően – e határozat elfogadásától számított hat hónapon belül dönt arról, hogy saját nemzeti jogába átülteti-e azt.

               (4)

               Izland és Norvégia tekintetében e határozat az Európai Unió Tanácsa, valamint az Izlandi Köztársaság és a Norvég Királyság között kötött, ez utóbbiaknak a schengeni vívmányok végrehajtására, alkalmazására és fejlesztésére irányuló társulásáról szóló megállapodás (2) értelmében a schengeni vívmányok azon rendelkezéseinek továbbfejlesztését képezi, amelyek az e megállapodás alkalmazását szolgáló egyes szabályokról szóló, 1999. május 17-i 1999/437/EK tanácsi határozat (3) 1. cikkének A. pontjában említett terület alá tartoznak.

               (5)

               Svájc tekintetében e határozat az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás (4) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozat 1. cikkének A. pontjában említett terület alá tartoznak, összefüggésben az említett megállapodás megkötéséről szóló, 2008. január 28-i 2008/146/EK (5) tanácsi határozat 3. cikkével.

               (6)

               Liechtenstein tekintetében e határozat az Európai Unió, az Európai Közösség, a Svájci Államszövetség és a Liechtensteini Hercegség között a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról aláírt jegyzőkönyv értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozat 1. cikkének A. pontjában említett terület alá tartoznak, összefüggésben az említett jegyzőkönyvnek az Európai Közösségek nevében történő aláírásáról szóló, 2008. február 28-i 2008/261/EK (6) határozat 3. cikkével.

               (7)

               E határozat a schengeni vívmányok azon rendelkezéseinek továbbfejlesztését képezi, amelyeknek alkalmazásában az Egyesült Királyság – a Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozatnak (7) megfelelően – nem vesz részt. Az Egyesült Királyság ezért nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (8)

               E határozat a schengeni vívmányok azon rendelkezéseinek továbbfejlesztését képezi, amelyeknek alkalmazásában Írország – az Írországnak a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozatnak (8) megfelelően – nem vesz részt. Ennélfogva Írország nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (9)

               Ciprus tekintetében e határozat a 2003. évi csatlakozási okmány 3. cikkének (2) bekezdése értelmében a schengeni vívmányokra épülő vagy ahhoz egyéb módon kapcsolódó jogi aktusnak minősül.

               (10)

               E határozat a 2005. évi csatlakozási okmány 4. cikkének (2) bekezdése értelmében a schengeni vívmányokra épülő vagy ahhoz egyéb módon kapcsolódó jogi aktusnak minősül,

         ELFOGADTA EZT A HATÁROZATOT:
   1. cikk
   A Közös Konzuli Utasítás 3. mellékletének I. része a következőképpen módosul:

               1.

               Az Etiópiára vonatkozó szöveg az alábbi lábjegyzettel egészül ki:
               „Németország és Hollandia esetében
               A következő személyek mentesülnek az RTV-kötelezettség alól:

                           —

                           valamely tagállamnak vagy az Európai Gazdasági Térségről szóló, 1992. május 2-i megállapodás valamely részes államának területére, Kanadára, Japánra vagy az Amerikai Egyesült Államokra érvényes vízummal rendelkező állampolgárok, vagy a vízum felhasználása után ezen országokból visszatérő állampolgárok.”

               2.

               A harmadik országok jegyzéke alatt található magyarázó rész szövege a harmadik albekezdés után a következő albekezdéssel egészül ki:
               „A repülőtéri tranzitvízum-kötelezettség alóli mentességet alkalmazni kell azon harmadik országbeli állampolgárok repülőtéri tranzitjára is, akik valamelyik tagállamnak vagy az Európai Gazdasági Térségről szóló, 1992. május 2-i megállapodás valamely részes államának területére, Kanadára, Japánra vagy az Amerikai Egyesült Államokra érvényes vízummal rendelkeznek, és valamely másik harmadik országba utaznak. A mentesség nem alkalmazandó a fent említett vízum lejárta után valamely másik harmadik országból visszatérő harmadik országbeli állampolgárokra.”

         2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   3. cikk
   Ennek a határozatnak a tagállamok a címzettjei, a Szerződésekkel összhangban.

      Kelt Brüsszelben, 2009. december 22-én.

            a Tanács részéről

            az elnök

         A. CARLGREN

      (1)  HL L 116., 2001.4.26., 2. o.

      (2)  HL L 176., 1999.7.10., 36. o.

      (3)  HL L 176., 1999.7.10., 31. o.

      (4)  HL L 53., 2008.2.27., 52. o.

      (5)  HL L 53., 2008.2.27., 1. o.

      (6)  HL L 83., 2008.3.26., 3. o.

      (7)  HL L 131., 2000.6.1., 43. o.

      (8)  HL L 64., 2002.3.7., 20. o.


title: A Tanács határozata (2000. május 29.) az Interneten megjelenő gyermek-pornográfia elleni küzdelemről

text:
Fontos jogi nyilatkozat

|

32000D0375

Hivatalos Lap L 138 , 09/06/2000 o. 0001 - 0004

		A Tanács határozata(2000. május 29.)az Interneten megjelenő gyermek-pornográfia elleni küzdelemről(2000/375/IB)(2000/375/IB)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 34. cikke (2) bekezdésének c) pontjára,tekintettel az Európai Parlament véleményére [1],tekintettel az Osztrák Köztársaság kezdeményezésére,figyelembe véve az Európai Parlament 1996. szeptember 19-én elfogadott állásfoglalását az erőszak kiskorú áldozatairól [2], az 1996. december 12-én elfogadott állásfoglalását az Európai Unióban a kiskorúak védelmét szolgáló intézkedésekről [3], az 1997. április 24-én elfogadott állásfoglalását az Internet illegális és ártalmas tartalmáról szóló bizottsági közleményről [4], valamint az 1997. november 6-án elfogadott állásfoglalását a gyermekszex-turizmus elleni küzdelemről szóló bizottsági közleményről, valamint az Európai Uniónak a gyermekek szexuális zaklatása és kizsákmányolása megelőzésének erősítéséhez történő hozzájárulásáról szóló emlékeztetőről [5],szem előtt tartva az 1996 augusztusában Stockholmban megtartott, a gyermekek kereskedelmi célú szexuális kizsákmányolása elleni Világkongresszus küldöttei által egyhangúan elfogadott cselekvési nyilatkozatot és napirendet, valamint az 1998 áprilisában Strasbourgban megtartott, a Világkongresszust követő európai konferencia következtetéseit és ajánlásait;szem előtt tartva az 1950. november 4-én Rómában elfogadott, az emberi jogok és alapvető szabadságok védelméről szóló európai egyezményt, különösen annak 2. és 3. cikkét, valamint 10. cikkének (2) bekezdését;emlékeztetve az 1996. január 25-én Strasbourgban elfogadott, a gyermekek jogainak gyakorlásáról szóló európai egyezményre, különösen annak 1., 6., 7., 8., 9., 10., 11., 12. és 15. cikkére;tekintettel az 1948. december 10-én Párizsban az ENSZ Közgyűlésének 217 A (III) számú határozatával elfogadott Emberi Jogok Egyetemes Nyilatkozatára, különösen annak 2., 3., 7., 25. és 26. cikkére;emlékeztetve a gyermekek jogairól szóló, 1989. november 20-i egyezmény 34. cikkére;szem előtt tartva az emberkereskedelem és a gyermekek szexuális kizsákmányolása elleni küzdelemért felelős személyek részére ösztönző és csereprogram létrehozásáról szóló, 1996. november 29-i 96/700/IB tanácsi együttes fellépést [6];szem előtt tartva a Tanács és a tagállamok kormányainak a Tanács keretében ülésező képviselőinek 1997. február 17-i állásfoglalását az Internet illegális és ártalmas tartalmáról [7];szem előtt tartva az emberkereskedelem és a gyermekek szexuális kizsákmányolása elleni küzdelemről szóló, 1997. február 24-i 97/154/IB tanácsi együttes fellépést [8];szem előtt tartva az "emberkereskedelem" bűncselekmény fogalmának az Europol Egyezmény mellékletében található meghatározásának kiegészítéséről szóló, 1998. december 3-i tanácsi határozatot [9], és tekintettel a Tanács 1998. december 3-án elfogadott nyilatkozatára;figyelembe véve a kiskorúak és az emberi méltóság összehasonlítható és hatékony védelmének megvalósítását célzó nemzeti keretek elősegítése által az európai audiovizuális és információs szolgáltatási ágazat versenyképességének fejlesztéséről szóló, 1998. szeptember 24-i tanácsi ajánlást [10];emlékeztetve az 1997 júniusában az amszterdami Európai Tanács által jóváhagyott, a szervezett bűnözés elleni küzdelemről szóló, 1997. április 28-i tanácsi cselekvési tervre [11], valamint a G8 10 alapelvére a csúcstechnológiai bűnözésről, amelyekről a Tanács 1998. március 19-i ülésén értesült, továbbá a bécsi Európai Tanács 1998. december 11-i és 12-i ajánlására a gyermekek európai és nemzetközi szintű, különösen az Interneten található gyermekpornográfia területén folytatott védelmére vonatkozó kezdeményezések hatékony ellenőrzésének biztosításáról;figyelembe véve az Internet biztonságosabb felhasználásának a globális hálózatokon található illegális és ártalmas tartalmak elleni küzdelem által történő elősegítésére vonatkozó többéves közösségi cselekvési terv elfogadásáról szóló, 1999. január 25-i 276/1999/EK európai parlamenti és tanácsi határozatot [12];emlékeztetve a számítógépes bűnözésről szóló egyezménytervezetről az Európai Tanácsban 1999. május 27-én tartott tárgyalásokról szóló, 1999. május 27-i 1999/364/IB tanácsi közös álláspontra [13];mivel az emberkereskedelem és a gyermekek szexuális kizsákmányolása az alapvető emberi jogok és különösen az emberi méltóság súlyos megsértésének minősül;tekintettel arra, hogy a gyermekek szexuális zaklatása, valamint a gyermekpornográfiát tartalmazó anyagok előállítása, kidolgozása, birtoklása és terjesztése a nemzetközi szervezett bűnözésnek egy jelentős formáját képezi, amelynek mértéke az Európai Unión belül folyamatosan növekvő odafigyelést indokol;meggyőződve arról, hogy a gyermekek fizikai és érzelmi sértetlensége, valamint a szexuális kizsákmányolás áldozatainak védelme alapvető jelentőségű, és annak az Unió figyelmének középpontjában kell maradnia;tekintettel arra, hogy az Internet biztonságos használatának elősegítése érdekében az Uniónak további intézkedéseket szükséges tennie;a gyermekek szexuális zaklatásának, különösen az Internet útján a gyermekpornográfiát tartalmazó anyagok előállításának, kidolgozásának, terjesztésének és birtoklásának megakadályozása és leküzdése érdekében,A KÖVETKEZŐKÉPPEN HATÁROZOTT:1. cikk(1) Az Európai Parlament és a Tanács 276/1999/EK határozatának keretén belül, valamint a gyermekpornográfiát tartalmazó anyagok előállításának, kidolgozásának, birtoklásának és terjesztésének megakadályozása és az az elleni küzdelem érdekében tett intézkedések hatékonyságának növelése céljából, továbbá az e területen elkövetett bűncselekmények hatékony felderítése és üldözésének elősegítése érdekében, a tagállamok megteszik a szükséges lépéseket, hogy az Internet-használókat arra ösztönözzék, hogy a bűnüldözési hatóságokat akár közvetlenül, akár közvetve tájékoztassák a gyermekpornográfiát tartalmazó anyagok Interneten történő terjesztésének gyanújáról, ha ilyen anyagokkal kerülnek kapcsolatba. Az Internet-használókat tájékoztatni kell a bűnüldözési hatóságokkal, vagy a bűnüldözési hatóságokkal privilegizált kapcsolatban álló szevekkel történő kapcsolatfelvétel módjáról, ezáltal elősegítve, hogy e hatóságok az Interneten található gyermekpornográfia elleni küzdelemmel kapcsolatos feladataikat teljesítsék.(2) Ha szükséges, az egyes tagállamok közigazgatási felépítésének figyelembevételével, az e területen elkövetett bűncselekmények hatékony kinyomozásának és üldözésének elősegítése azáltal is megvalósítható, hogy a bűnüldözési hatóságokon belül specializált egységeket hoznak létre a szükséges szakértelemmel és eszközökkel, hogy a gyermekpornográfiát tartalmazó anyagok feltételezett előállítására, kidolgozására, terjesztésére és birtoklására vonatkozó információkat gyorsan képesek legyenek kezelni.(3) A tagállamok biztosítják, hogy a bűnüldözési hatóságok a gyermekpornográfiát tartalmazó anyagok feltételezett előállítására, kidolgozására, terjesztésére és birtoklására vonatkozó információk birtokában gyorsan képesek legyenek cselekedni. A bűnüldözési hatóságok az intézkedést késleltethetik, ha és ameddig az taktikai szempontból szükséges például a bűncselekmények mögött állók személyek, vagy hálózatok (gyermekpornográf hálózatok) felderítése érdekében.2. cikk(1) A tagállamok biztosítják a lehető legszélesebb körű és leggyorsabb együttműködés feltételeit, hogy elősegítsék az Interneten megjelenő gyermekpornográfiával kapcsolatos bűncselekmények hatékony felderítése és üldözését a hatályos megállapodásoknak és rendelkezéseknek megfelelően.(2) Annak érdekében, hogy e bűncselekmények ellen korszerű és hatékony válaszlépéseket tegyenek, a tagállamok tájékoztatják egymást az olyan, már meglévő 24 órás alapon működő és tapasztalt személyzetre épülő kapcsolattartási pontokról, valamint az 1. cikk (2) bekezdésében említett specializált egységekről, amelyek a tagállamok közötti információcserében és a további kapcsolattartásban használhatók. A tagállamok által más feladatokra létrehozott kapcsolattartási pontok szintén használhatók e célokra. A már meglévő kommunikációs csatornák, mint az Europol és az Interpol, hasonlóképpen használhatók.(3) A tagállamok biztosítják, hogy az Europol tájékoztatást kapjon a gyermekpornográfiával kapcsolatosan feltételezett bűncselekményekről, hatáskörének korlátain belül.(4) A tagállamok az Europollal megfelelően együttműködve megvizsgálják az Interneten megjelenő gyermekpornográfia elleni küzdelemre specializálódott, hatáskörrel rendelkező hatóságok rendszeres találkozói megszervezésének lehetőségét, az általános információcsere, a helyzetelemzés és a krimináltaktikai lépések összehangolásának elősegítése céljából.(5) Az egyes tagállamok értesítik a Tanács Főtitkárságát a (2) bekezdés szerinti kapcsolattartási pontokként működő szervezeti egységükről vagy egységeikről. A Főtitkárság e kapcsolattartási pontokról tájékoztatja a többi tagállamot.3. cikkA tagállamok az ipari ágazattal konstruktív párbeszédeket folytatnak és megvizsgálják a szükséges, önkéntes vagy jogilag kötelező jellegű intézkedéseket a gyermekpornográfia visszaszorításáért az Interneten. Különösen, a tagállamok tapasztalatot cserélnek az Interneten a gyermekpornográfia visszaszorítása érdekében már megtett intézkedések hatékonyságára vonatkozóan. Ebben az összefüggésben megvizsgálják az Internet szolgáltatókra a következő kötelezettségeket rovó intézkedéseket:a) az 1. cikk (1) bekezdésében említett illetékes szervek, vagy az 1. cikk (2) bekezdésében említett egységek tájékoztatása a tudomásukra jutott, és a rajtuk keresztül terjesztett, gyermekpornográfiát tartalmazó anyagokról;b) a tudomásukra jutott, és a rajtuk keresztül terjesztett gyermekpornográfiát tartalmazó anyagok kivonása a forgalomból, kivéve, ha a hatáskörrel rendelkező hatóságok másként rendelkeznek;c) a távközlés jogszerű ellenőrzéséről szóló, 1995. január 17-i tanácsi határozattal [14] összhangban kereskedelmi vonatkozású adatok visszatartása, adott esetben, és ha az technikailag célszerűen megvalósítható – különösen bűnüldözési célokra, gyermekek szexuális zaklatásának, valamint gyermekpornográfia előállításának, kidolgozásának és terjesztésének a gyanúja esetén – az alkalmazandó nemzeti jogszabályokban meghatározott ideig, annak érdekében, hogy a bűnüldözési hatóságok az alkalmazandó eljárási szabályoknak megfelelően azokat megvizsgálhassák;d) saját ellenőrzési rendszer felállítása a gyermekpornográfiát tartalmazó anyagok előállításának, kidolgozásának, birtoklásának és terjesztésének a megakadályozása céljából.4. cikkA tagállamok rendszeresen megvizsgálják, hogy az Interneten terjedő gyermekpornográfia elleni küzdelem hatékonyságának fenntartása érdekében a technológiai fejlődés milyen változtatásokat tesz szükségessé a büntető eljárásjogban, annak alapelveit szem előtt tartva és, ha szükséges, e célból megfelelő új jogszabályok megalkotását kezdeményezik.5. cikkA tagállamok az ipari ágazattal kapcsolatot tartva együttműködnek tapasztalataik megosztásában, és lehetőség szerint ösztönözve a gyermekpornográfiát tartalmazó anyagok terjesztésének megakadályozására szolgáló és azok felderítését lehetővé tevő szűrők és egyéb technikai eszközök gyártását.6. cikk(1) A Tanács megvizsgálja, hogy a tagállamok mennyiben tettek eleget a 97/154/IB együttes fellépésben meghatározott kötelezettségeiknek, valamint hogy az e határozatban javasolt intézkedések mennyiben bizonyultak hatékonynak.(2) Az (1) bekezdésben említett vizsgálatot a szervezett bűnözés elleni küzdelemmel kapcsolatban tett nemzetközi kötelezettségvállalások nemzeti szintű alkalmazásának és végrehajtásának értékelésére szolgáló eljárás létrehozásáról szóló, 1997. december 5-i 97/827/IB tanácsi együttes fellépés [15] szerint kell lefolytatni, az alábbiakra is figyelemmel:a) az értékelést végző csoportok két szakértőből állnak;b) a helyszíni vizsgálatot nehézkes eljárások elkerülésével kell végezni.(3) A 97/154/IB együttes fellépés IV. B. címében meghatározott értékelést nem kell elvégezni. Annak helyébe az e cikk (2) bekezdésében említett értékelés lép.(4) A (2) bekezdés szerinti értékelés során szerzett információk alapján a Tanács megvizsgálja, hogy milyen további intézkedésekkel tehető a gyermekpornográfia és a gyermekek szexuális kizsákmányolása elleni küzdelem még hatékonyabbá.7. cikkEzt a határozatot Gibraltárra is alkalmazni kell.8. cikkA tagállamok legkésőbb 2000. december 31-ig végrehajtják az e határozatban szereplő intézkedéseket.Kelt Brüsszelben, 2000. május 29-én.a Tanács részérőlaz elnökA. Costa[1] A véleményt 2000. április 11-én fogadták el (a Hivatalos Lapban még nem tették közzé).[2] HL C 320., 1996.10.28., 190. o.[3] HL C 20., 1997.1.20., 170. o.[4] HL C 150., 1997.5.19., 38. o.[5] HL C 358., 1997.11.24., 37. o.[6] HL L 322., 1996.12.12., 7. o.[7] HL C 70., 1997.3.6., 1. o.[8] HL L 63., 1997.3.4., 2. o.[9] HL C 26., 1999.1.30., 21. o.[10] HL L 270., 1998.10.7., 48. o.[11] HL C 251., 1997.8.15., 1. o.[12] HL L 33., 1999.2.6., 1. o.[13] HL L 142., 1999.6.5., 1. o.[14] HL C 329., 1996.11.4., 1. o.[15] HL L 344., 1997.12.15., 7. o.--------------------------------------------------


title: A Tanács (EU) 2016/1230 határozata (2016. július 12.) a 2013. június 21-i tanácsi ajánlás nyomán Portugáliától várt eredményes intézkedések meghozatalának elmulasztásáról

text:
               28.7.2016

               HU

               Az Európai Unió Hivatalos Lapja

               L 202/21

         A TANÁCS (EU) 2016/1230 HATÁROZATA
   (2016. július 12.)
   a 2013. június 21-i tanácsi ajánlás nyomán Portugáliától várt eredményes intézkedések meghozatalának elmulasztásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 126. cikke (8) bekezdésére,
   tekintettel az Európai Bizottság ajánlására,
   mivel:

               (1)

               A Szerződés 126. cikke szerint a tagállamoknak kerülniük kell a túlzott költségvetési hiányt.

               (2)

               A Stabilitási és Növekedési Paktum az árstabilitás és az erős, fenntartható, munkahelyteremtéshez vezető növekedés eszközeként a rendezett államháztartás célkitűzésén alapul. A Stabilitási és Növekedési Paktum magában foglalja az 1467/97/EK tanácsi rendeletet (1) is, amelyet a túlzott költségvetési hiányok azonnali megszüntetésének elősegítése érdekében fogadtak el.

               (3)

               A Tanács 2009. december 2-i határozatában a Bizottság ajánlása alapján és a Szerződés 126. cikkének (6) bekezdésének megfelelően megállapította, hogy Portugáliában túlzott hiány áll fenn, és az EUMSZ 126. cikkének (7) bekezdésével és az 1467/97/EK rendelet 3. cikkével összhangban ajánlást hozott a túlzott hiány legkésőbb 2013-ig történő megszüntetéséről (2). A portugál hatóságok azon kérése nyomán, amelyben pénzügyi segítséget kértek az Uniótól, azon tagállamoktól, amelyeknek pénzneme az euro, valamint a Nemzetközi Valutaalaptól (IMF), a Tanács határozatot (3) hozott a Portugáliának nyújtandó uniós pénzügyi támogatásról. A Bizottság és a portugál hatóságok közötti, a konkrét gazdaságpolitikai feltételekről szóló egyetértési megállapodás (a továbbiakban: az egyetértési megállapodás) 2011. május 17-én került aláírásra. Azóta a Tanács a Szerződés 126. cikkének (7) bekezdése alapján két további ajánlást bocsátott ki Portugália számára (2012. október 9-én és 2013. június 21-én), amelyek közül az első 2014-ig, a második 2015-ig hosszabbította meg a túlzott hiány megszüntetésének határidejét. A Tanács mindkét ajánlásban megállapította, hogy Portugália eredményes intézkedéseket tett, azonban váratlan gazdasági események jelentős negatív hatást gyakoroltak az államháztartásra.

               (4)

               Annak érdekében, hogy Portugália az államháztartási hiányt 2015-ig hiteles és fenntartható módon csökkentse a 3 %-os GDP-arányos referenciaérték alá, a Tanács azt ajánlotta az országnak, hogy: a) az államháztartási hiányt 2013-ban a GDP 5,5 %-ának, 2014-ben a GDP 4,0 %-ának, 2015-ben pedig a GDP 2,5 %-ának megfelelő szintre csökkentse, ami a Portugália gazdasági kilátásaira vonatkozóan a Bizottság szolgálatai által 2013 májusában készített gazdasági elemzés alapján összhangban állt a strukturális egyenleg 2013-ban a GDP 0,6 %-át, 2014-ben a GDP 1,4 %-át, 2015-ben pedig a GDP 0,5 %-át kitevő javulásával; b) hajtson végre a GDP 3,5 %-ának megfelelő mértékű intézkedéseket a 2013. évi államháztartási hiánynak a GDP 5,5 %-ára történő csökkentése érdekében, ezek körében pedig hajtsa végre a 2013. évi költségvetési törvényben meghatározott intézkedéseket és a pótköltségvetésben foglalt további intézkedéseket, nevezetesen csökkentse tovább a bérköltségeket, tegye hatékonyabbá a közigazgatás működését, csökkentse az állami felhasználást, és hasznosítsa hatékonyabban az uniós forrásokat; c) a közkiadások felülvizsgálatának eredményeire támaszkodva fogadjon el legalább a GDP 2,0 %-ának megfelelő, a 2014. évi államháztartási hiánynak a GDP 4,0 %-ára történő csökkentését célzó tartós konszolidációs intézkedéseket, melyek célja a közigazgatás ésszerűsítése és korszerűsítése, a közszféra átfedést mutató feladatainak és egységeinek racionalizálása, a nyugdíjrendszer fenntarthatóságának javítása, valamint az egyes felelős minisztériumok célzott költségmegtakarításának megvalósítása; d) hozzák meg a szükséges tartós konszolidációs intézkedéseket a GDP 2,5 %-ának megfelelő 2015-ös hiánycél elérése érdekében. A Tanács azt ajánlotta továbbá, hogy a költségvetési gazdálkodás eljárásai és alapelvei, valamint az elszámoltathatóság, az átláthatóság és az egyszerűsítés további könnyítése érdekében, továbbá az állami tulajdonú vállalatokból és a PPP-kből adódó függő kötelezettségei korlátozása terén tett további erőfeszítések érdekében Portugália a költségvetési kerettörvény 2013 végéig lezajló felülvizsgálata révén tegyen további lépéseket az államháztartási gazdálkodás megújítása terén.

               (5)

               A Bizottság szolgálatai által készített, a 2013. június 21-i tanácsi ajánlást megalapozó 2013. májusi aktualizált gazdasági előrejelzés Portugália gazdasági növekedését 2013-ban – 2,3 %-ra, 2014-ben 0,6 %-ra, 2015-ben pedig 1,5 %-ra becsülte. Az előrejelzés a nominális GDP-növekedést 2013-ban – 0,6 %-ra, 2014-ben 1,8 %-ra, 2015-ben pedig 2,7 %-ra várta.

               (6)

               2013. június 21-i ajánlásában a Tanács 2013. október 1-jét állapította meg az 1467/97/EK rendelet 3. cikke (4) bekezdése szerinti rendelkezésekkel összhangban lévő, eredményes intézkedések megtételének határidejeként. A 472/2013/EU rendelet 10. cikke (2) bekezdésének a) pontjával összhangban Portugália mentesült a túlzotthiány-eljárásból fakadó külön jelentéstételi kötelezettsége alól, és jelentését a makrogazdasági kiigazítási programja keretében nyújtotta be.

               (7)

               Az ezt követő értékelésekben többször hangsúlyt kapott annak kockázata, hogy Portugália esetleg nem fogja teljesíteni a 2013. június 21-i tanácsi ajánlásban foglaltakat. A 2015. évi stabilitási program értékelése alapján – amely az első ilyen program volt azt követően, hogy az ország kikerült a gazdasági kiigazítási program hatálya alól – a Tanács 2015 júliusában megállapította, fennáll a kockázata annak, hogy Portugália nem teljesíti a Stabilitási és Növekedési Paktum előírásait. Portugália 2015. évre vonatkozó költségvetési tervezetéről alkotott véleményében ehhez hasonlóan a Bizottság is úgy vélekedett, hogy Portugália nem feltétlenül lesz képes teljesíteni a Stabilitási és Növekedési Paktum előírásait. A Bizottság mindenekelőtt annak kockázatát emelte ki, hogy Portugália nem lesz képes a túlzott hiány kiigazítására 2015-ig. A Bizottság emellett arra is rámutatott, hogy a strukturális egyenleg javulása sem az ajánlásnak megfelelően alakul, és jelezte, hogy 2015-ben további strukturális konszolidációs intézkedésekre lesz szükség a túlzott hiány hiteles és fenntartható kiigazításához.

               (8)

               A 2013. június 21-i tanácsi ajánlás nyomán a túlzott hiány 2015-ig történő megszüntetése céljából Portugália által foganatosított intézkedések új értékelése az alábbi következtetésekhez vezet:

                           —

                           Az államháztartási hiányra vonatkozó 2015. évi adatközlés és annak a Bizottság (Eurostat) általi hitelesítése alapján a 2015. évi hiány a GDP 4,4 %-át tette ki, azaz meghaladta a GDP 3,0 %-ának megfelelő, Szerződés szerinti referenciaértéket. A referenciaértéktől való elmaradás fő oka a Banif (Banco Internacional do Funchal, S.A.) szanálásával kapcsolatban 2015 végén nyújtott pénzügyi ágazati támogatási intézkedés volt, amely a GDP 1,4 %-ával növelte az államháztartási hiányt. Ezt a tételt és az egyszeri bevételi tételeket együttvéve, az egyszeri tételektől megtisztított hiány még mindig épp magasabb lett volna a Szerződés szerinti referenciaértéknél.

                           —

                           A strukturális egyenleg 2013 és 2015 közötti kumulált javulása várhatóan a GDP 1,1 %-a lesz, ami jelentősen alacsonyabb a Tanács ajánlásában szereplő 2,5 %-nál. Ha figyelembe vesszük a potenciális kibocsátásnövekedésnek és a többletbevételeknek és -kiadásoknak az ajánlás alapjául szolgáló alapforgatókönyvhöz képest bekövetkezett változásait, a kumulált egyenlegjavulás számottevően alacsonyabb: a GDP – 0,1 %-a.

                           —

                           A 2014 júniusáig végrehajtott intézkedések mértéke összhangban volt a makrogazdasági kiigazítási program szerinti célkitűzésekkel. Ezt követően a 2014. évi költségvetési célszámokat megalapozó tartós konszolidációs intézkedések mértéke idővel jelentősen – a 2014. évi költségvetésben tervezett GDP-arányos 2,3 %-ról a 2015. évi költségvetési tervben előirányzott mintegy 1,5 %-ra – csökkent. Az intézkedések mértéke tehát egyértelműen elmarad az ajánlástól, amely 2014-re legalább a GDP 2,0 %-ának megfelelő kiigazítást írt elő. A 2015-ös költségvetésben a tartós konszolidációs intézkedések mértéke a GDP mintegy 0,6 %-ára csökkent, miközben a hiánycélt a GDP 2,7 %-ában határozták meg. A tervezett strukturális konszolidációs intézkedések mértéke tehát elmaradt attól a mértéktől, amely lehetővé tette volna a 2015-re ajánlott 2,5 %-os GDP-arányos deficitcél megvalósítását. A 2015. évi tényleges hiány megerősítette, hogy a tervezett intézkedések elégtelenek voltak.

                           —

                           Összességében elmondható, hogy a költségvetési hiány csökkentésének hajtóerejét 2014 júniusa óta a gazdasági élénkülés és az alacsony kamatkörnyezet által lehetővé tett alacsony kamatkiadások jelentették. A többletbevételeket nem a hiánycsökkentés gyorsítására használták, és a strukturális konszolidációs intézkedések volumene nem volt elég a célok eléréséhez.

                           —

                           A bruttó államadósság a 2013. június 21-i tanácsi ajánlás óta nagyjából stabilizálódott: 2013 végén a GDP 129,2 %-a, 2014-ben a GDP 130,2 %-a, 2015-ben a GDP 129,0 %-a volt a Bizottság 2016. évi tavaszi előrejelzése szerint.

                           —

                           A fiskális-strukturális reformok vonatkozásában a legtöbb területen előrelépés történt, bár a haladás üteme eltérő. A költségvetési kerettörvényt felülvizsgálták és megszilárdították, és e jogszabály 2018 szeptemberében lép teljes mértékben hatályba. Jelentős erőfeszítések történtek az adócsalás és az adókijátszás felszámolása és az adóigazgatás reformja érdekében. Az elmúlt években javult a nyugdíjrendszer hosszú távú fenntarthatósága, bár továbbra is több rövid és középtávú kihívás maradt a rendszerben. Megfelelő ütemben halad az egészségügyi ellátás rendszerének a Nemzeti Egészségügyi Szolgálat fenntarthatóságát célzó reformja. Az elmúlt években – és kiemelten a gazdasági kiigazítási program futamideje alatt – Portugália végrehajtotta a regionális és helyi szintű fiskális igazgatás javítására irányuló közigazgatási reformot és a köz- és magánszféra partnerségek (PPP) és állami tulajdonú vállalatok reformját.

               (9)

               Mindez ahhoz a következtetéshez vezet, hogy Portugália által a Tanács 2013. június 21-i ajánlására adott válasz nem volt megfelelő. Portugália nem szüntette meg a túlzott hiányt 2015-ig. A költségvetési kiigazítás jelentős mértékben elmarad a Tanács által ajánlottól,

         ELFOGADTA EZT A HATÁROZATOT:
   1. cikk
   Portugália a 2013. június 21-i tanácsi ajánlásra válaszul nem tett eredményes intézkedéseket.
   2. cikk
   Ennek a határozatnak a Portugál Köztársaság a címzettje.

      Kelt Brüsszelben, 2016. július 12-én.

            a Tanács részéről

            az elnök

         P. KAŽIMÍR

      (1)  A Tanács 1467/97/EK rendelete (1997. július 7.) a túlzott hiány esetén követendő eljárás végrehajtásának felgyorsításáról és pontosításáról (HL L 209., 1997.8.2., 6. o.).

      (2)  Portugália vonatkozásában valamennyi a túlzotthiány-eljárással kapcsolatos dokumentum hozzáférhető az alábbi linken: http://ec.europa.eu/economy_finance/economic_governance/sgp/deficit/countries/portugal_en.htm

      (3)  A Tanács 2011/344/EU végrehajtási határozata (2011. május 17.) a Portugáliának nyújtandó uniós pénzügyi támogatásról (HL L 159., 2011.6.17., 88. o.).


title: 2014/712/EU: A Tanács határozata ( 2014. október 8. ) a Régiók Bizottsága egy dán póttagjának kinevezéséről

text:
               14.10.2014

               HU

               Az Európai Unió Hivatalos Lapja

               L 296/27

         A TANÁCS HATÁROZATA
   (2014. október 8.)
   a Régiók Bizottsága egy dán póttagjának kinevezéséről

      (2014/712/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a dán kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot. A Tanács 2010. június 3-án a 2010/312/EU határozattal (3) Lasse KRULL-t a Régiók Bizottsága póttagjává nevezte ki a 2015. január 25-ig terjedő időszakra.

               (2)

               Lasse KRULL PETERSEN hivatali idejének lejártát követően a Régiók Bizottsága egy póttagjának helye megüresedett.

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottsága póttagjává nevezi ki:

               —

               Peter KOFOD POULSEN, Member of the Regional Council of Region of Southern Denmark.

         2. cikk
   Ez a határozat az elfogadásának napján lép hatályba.

      Kelt Luxembourgban, 2014. október 8-án.

            a Tanács részéről

            az elnök

         M. LUPI

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.

      (3)  HL L 140., 2010.6.8., 27. o.


title: 2006/136/EK: A Tanács határozata ( 2006. február 14. ) az egyrészről az Európai Közösség és tagállamai, másrészről a Chilei Köztársaság között létrejött társulási megállapodáshoz mellékelt, a borkereskedelemről szóló megállapodás módosítására vonatkozó megállapodásnak az Európai Közösség és a Chilei Köztársaság között levélváltás formájában történő megkötéséről

text:
               24.2.2006

               HU

               Az Európai Unió Hivatalos Lapja

               L 54/23

         A TANÁCS HATÁROZATA
   (2006. február 14.)
   az egyrészről az Európai Közösség és tagállamai, másrészről a Chilei Köztársaság között létrejött társulási megállapodáshoz mellékelt, a borkereskedelemről szóló megállapodás módosítására vonatkozó megállapodásnak az Európai Közösség és a Chilei Köztársaság között levélváltás formájában történő megkötéséről
   (2006/136/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 133. cikkére, összefüggésben a 300. cikk (2) bekezdése első albekezdésének első mondatával,
   tekintettel a Bizottság javaslatára,
   mivel:

               (1)

               Az egyrészről az Európai Közösség és tagállamai, másrészről a Chilei Köztársaság közötti társulást létrehozó megállapodást (1) (a továbbiakban: a társulási megállapodás) 2002. november 18-án írták alá, és a megállapodás 2005. március 1-jén lépett hatályba (2).

               (2)

               2005. november 24-én a Tanács felhatalmazta a Bizottságot, hogy kezdjen tárgyalásokat a társulási megállapodáshoz V. mellékletként csatolt (a továbbiakban: az V. melléklet), a borkereskedelemről szóló megállapodás (3) módosításáról. A tárgyalások sikerrel zárultak.

               (3)

               Az Európai Közösség és a Chilei Köztársaság között levélváltás formájában létrejött, az V. melléklet módosításáról szóló megállapodást el kell fogadni,

         A KÖVETKEZŐKÉPPEN HATÁROZOTT:
   1. cikk
   Az egyrészről az Európai Közösség és tagállamai, másrészről a Chilei Köztársaság között létrejött társulási megállapodáshoz mellékelt, a borkereskedelemről szóló megállapodás módosításaira vonatkozó, az Európai Közösség és a Chilei Köztársaság között levélváltás formájában létrejött megállapodás a Közösség nevében jóváhagyásra kerül.
   A levélváltás formájában létrejött megállapodás szövegét csatolták e határozathoz.
   2. cikk
   A mezőgazdasági és vidékfejlesztési biztos felhatalmazást kap a levélváltás formájában létrejött megállapodásnak a Közösséget jogilag kötelező aláírására.

      Kelt Brüsszelben, 2006. február 14-én.

            a Tanács részéről

            az elnök

         K.-H. GRASSER

      (1)  HL L 352., 2002.12.30., 3. o.

      (2)  HL L 84., 2005.4.2., 21. o.

      (3)  HL L 352., 2002.12.30., 1083. o.
    ---documentbreak---

               24.2.2006

               HU

               Az Európai Unió Hivatalos Lapja

               L 54/24

         MEGÁLLAPODÁS
   levélváltás formájában az Európai Közösség és a Chilei Köztársaság között az egyrészről az Európai Közösség és tagállamai, másrészről a Chilei Köztársaság között létrejött társulási megállapodáshoz mellékelt, a borkereskedelemről szóló megállapodás módosításairól
   Brüsszel, …
   Tisztelt Uram,
   Megtiszteltetés számomra, hogy utalhatok a társulási megállapodás V. mellékletének (a borkereskedelemről szóló megállapodás) 30. cikkével összhangban létrehozott vegyes bizottság üléseire. A vegyes bizottság ajánlást tett a borkereskedelemről szóló megállapodás (a továbbiakban: az V. melléklet) módosítására a megállapodás elfogadása óta bekövetkezett jogalkotási fejlődés figyelembevétele érdekében.
   A legutóbbi, 2005. június 13–14-én Madridban tartott vegyes bizottsági ülés során egyetértés volt azzal kapcsolatban, hogy nemcsak a függelékek, hanem a megállapodás szövegének módosítására is szükség van a megállapodás naprakésszé tétele érdekében. Ezért megtiszteltetés számomra, hogy javasolhatom az V. mellékletnek a mellékelt függelékben meghatározott módon történő módosítását, az aláírás időpontjával kezdődő hatállyal.
   Hálás lennék, ha megerősítené, hogy kormánya egyetért e levél tartalmával.
   Kérem, Uram, fogadja megkülönböztetett nagyrabecsülésem kifejezését.

         Az Európai Közösség nevében

      Függelék
      Az V. melléklet a következőképpen módosul:

                  1.

                  Az 5. cikk (2) bekezdésének helyébe a következő szöveg lép:
                  „(2)   A 6. cikkben említett neveket kizárólag annak a Félnek a területéről származó termékek számára tartják fenn, amelyre vonatkoznak.”

                  2.

                  A 7. cikk a következőképpen módosul:

                              a)

                              a (2) bekezdés helyébe a következő szöveg lép:
                              „(2)   A 2002. június 10-én létrehozott chilei védjegyjegyzék alapján a VI. függelék A. részében felsorolt védjegyeknek e megállapodás hatálybalépésének időpontjától számított 12 éven belül törölni kell a belső piacon történő, valamint öt éven belül a kivitelre történő használatát.”;

                              b)

                              a (2) bekezdés után a megállapodás a következő bekezdéssel egészül ki:
                              „(2a)   A 2002. június 10-én létrehozott chilei védjegyjegyzék alapján a VI. függelék B. részében felsorolt védjegyek használata az e függelékben megállapított feltételek mellett, kizárólag a belső piacon történő alkalmazás esetén megengedett, és azt az e megállapodás hatálybalépésétől számított 12 éven belül törölni kell.”

                  3.

                  A 8. cikk a következőképpen módosul:

                              a)

                              az (5) bekezdés b) pontja helyébe a következő szöveg lép:

                                          „b)

                                          amennyiben egy, a III., illetve IV. függelékben felsorolt hagyományos kifejezés és kiegészítő minősítési megjegyzés homonim valamely, a felek területén kívülről származó bor nevével, az utóbbi nevet csak azzal a feltétellel használhatják a bor megnevezésére és kiszerelésére, ha az ilyen használatot elismerik a származási ország nemzeti jogszabályaiban, és nem alakít ki tisztességtelen versenyt, valamint a fogyasztókat nem vezetik félre a bor származását, jellegét, illetve minőségét illetően.”;

                              b)

                              az (5) bekezdés c) pontját el kell hagyni.

                  4.

                  A 9. cikk a következőképpen módosul:

                              a)

                              az a) pont helyébe a következő szöveg lép:

                                          „a)

                                          a Közösségből származó borok tekintetében a III. függelékben felsoroltak,”;

                              b)

                              a b) pont helyébe a következő szöveg lép:

                                          „b)

                                          a Chiléből származó borok tekintetében a IV. függelékben felsoroltak.”

                  5.

                  A 10. cikk a következőképpen módosul:

                              a)

                              az (1) bekezdés helyébe a következő szöveg lép:
                              „(1)   Valamelyik fél területén a bor olyan védjegyének bejegyzését, amely azonos a másik Félnek egy, a III., illetve IV. függelékben felsorolt hagyományos kifejezésével vagy kiegészítő minősítési megjegyzésével, vagy hasonlít ahhoz, illetve tartalmazza azt, el kell utasítani, amennyiben a bejegyzés érinti az adott hagyományos kifejezés vagy kiegészítő minősítési megjegyzés azon borkategória vagy -kategóriák megnevezésére vagy kiszerelésére szolgáló használatát, amelyre vonatkozóan a hagyományos kifejezést vagy a kiegészítő minősítési megjegyzést a III., illetve IV. függelékben feltüntették.”;

                              b)

                              a (2) bekezdés helyébe a következő szöveg lép:
                              „(2)   Az (1) bekezdéstől eltérve, valamelyik Fél területén olyan borvédjegy bejegyzésének elutasítását, amely azonos a másik félnek egy, a III., illetve IV. függelékben felsorolt hagyományos kifejezésével vagy kiegészítő minősítési megjegyzésével, vagy hasonlít arra, illetve tartalmazza azt, nem kell megkövetelni, amennyiben a bejegyzés érinti az adott hagyományos kifejezés vagy kiegészítő minősítési megjegyzés azon borkategória vagy –kategóriák megnevezésére vagy kiszerelésére szolgáló használatát, amelyre vonatkozóan a hagyományos kifejezést vagy a kiegészítő minősítési megjegyzést a III., illetve IV. függelékben feltüntették.”;

                              c)

                              a (3) bekezdést el kell hagyni.

                  6.

                  A 11. cikk a következőképpen módosul:

                              a)

                              az (1) bekezdés helyébe a következő szöveg lép:
                              „(1)   A Felek a 2002. június 10-én létrehozott chilei védjegyjegyzék alapján nem veszik figyelembe a 7. cikk (2) és (2a) bekezdésében, valamint a 10. cikk (4) bekezdésében említettektől eltérő védjegyeket, amelyek azonosak a 6. és 10. cikkben említett földrajzi jelzésekkel vagy hagyományos kifejezésekkel, illetve kiegészítő minősítési megjegyzésekkel, vagy hasonlítanak azokra, illetve tartalmazzák azokat.”;

                              b)

                              a (2) bekezdés helyébe a következő szöveg lép:
                              „(2)   Az (1) bekezdés értelmében egyik Fél sem tagadja meg a 2002. június 10-én a chilei védjegyjegyzékben foglalt védjegyek használatának jogát, kivéve a 7. cikk (2) és (2a) bekezdésében, valamint a 10. cikk (4) bekezdésében említetteket, annak alapján, hogy az ilyen védjegy azonos az I. vagy a II. függelékben felsorolt földrajzi jelzéssel, illetve a III. vagy a IV. függelékben felsorolt hagyományos kifejezéssel vagy kiegészítő minősítési megjegyzéssel, vagy hasonlít arra, illetve tartalmazza azt.”

                  7.

                  A 30. cikk (3) bekezdése helyébe a következő szöveg lép:
                  „(3)   A vegyes bizottság különösen e megállapodás célkitűzéseinek előmozdítására tehet ajánlásokat. Ezt a különbizottságok eljárási szabályzatával összhangban teszi meg.”

   Santiago de Chile/Brüsszel, …
   Tisztelt Asszonyom!
   Megtiszteltetés számomra, hogy igazolhatom mai levelének kézhezvételét, amely a következőképpen szól:

      „Megtiszteltetés számomra, hogy utalhatok a társulási megállapodás V. mellékletének (a borkereskedelemről szóló megállapodás) 30. cikkével összhangban létrehozott vegyes bizottság üléseire. A vegyes bizottság ajánlást tett a borkereskedelemről szóló megállapodás (a továbbiakban: az V. melléklet) módosítására a megállapodás elfogadása óta bekövetkezett jogalkotási fejlődés figyelembevétele érdekében.
      A legutóbbi, 2005. június 13–14-én Madridban tartott vegyes bizottsági ülés során egyetértés volt azzal kapcsolatban, hogy nemcsak a függelékek, hanem a megállapodás szövegének módosítására is szükség van a megállapodás naprakésszé tétele érdekében. Ezért megtiszteltetés számomra, hogy javasolhatom az V. mellékletnek a mellékelt függelékben meghatározott módon történő módosítását, az aláírás időpontjával kezdődő hatállyal.
      Hálás lennék, ha megerősítené, hogy kormánya egyetért e levél tartalmával.”

   Örömmel tudatom Önnel, hogy a Chilei Köztársaság egyetért a fenti levél tartalmával.
   Kérem, Asszonyom, fogadja megkülönböztetett nagyrabecsülésem kifejezését.

         a Chilei Köztársaság nevében


title: A Tanács határozata (1994. december 22.) az egyrészről az Európai Közösségek és tagállamaik, másrészről egyes harmadik országok között létrejött Európa-megállapodásokhoz, valamint az egyrészről az Európai Gazdasági Közösség és az Európai Szén- és Acélközösség, másrészről ugyanezen országok között létrejött, a kereskedelemről és a kereskedelemmel kapcsolatos ügyekről szóló ideiglenes megállapodásokhoz csatolt második kiegészítő jegyzőkönyv egyes cikkeinek ideiglenes alkalmazásáról

text:
Fontos jogi nyilatkozat

|

31994D0937

Hivatalos Lap L 366 , 31/12/1994 o. 0021 - 0021 finn különkiadás fejezet 11 kötet 37 o. 0272  svéd különkiadás fejezet 11 kötet 37 o. 0272

		A Tanács határozata(1994. december 22.)az egyrészről az Európai Közösségek és tagállamaik, másrészről egyes harmadik országok között létrejött Európa-megállapodásokhoz, valamint az egyrészről az Európai Gazdasági Közösség és az Európai Szén- és Acélközösség, másrészről ugyanezen országok között létrejött, a kereskedelemről és a kereskedelemmel kapcsolatos ügyekről szóló ideiglenes megállapodásokhoz csatolt második kiegészítő jegyzőkönyv egyes cikkeinek ideiglenes alkalmazásáról(94/937/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. cikkére,tekintettel az 1993. december 21-én aláírt kiegészítő jegyzőkönyvvel módosított, a Romániával 1993. február 1-jén aláírt Európa-megállapodásra,tekintettel az 1993. december 21-én aláírt kiegészítő jegyzőkönyvvel módosított, Romániával kötött ideiglenes megállapodásra [1], amely 1993. május 1-jén lépett hatályba,tekintettel az 1993. december 21-én aláírt kiegészítő jegyzőkönyvvel módosított, a Bolgár Köztársasággal 1993. március 8-án aláírt Európa-megállapodásra,tekintettel az 1993. december 21-én aláírt kiegészítő jegyzőkönyvvel módosított, a Bolgár Köztársasággal kötött ideiglenes megállapodásra [2], amely 1993. december 31-én lépett hatályba,tekintettel az Általános Ügyek Tanácsának 1994. október 31-i következtetéseire,tekintettel a Bizottság javaslatára,mivel a Bizottság a Közösségek nevében a kereskedelemről és a kereskedelemmel kapcsolatos ügyekről szóló ideiglenes megállapodásokhoz és az Európa-megállapodásokhoz csatolt második kiegészítő jegyzőkönyvről tárgyalt Romániával és a Bolgár Köztársasággal;mivel az Európai Közösséget létrehozó szerződés által érintett termékek vonatkozásában ideiglenes jelleggel alkalmazni kell e második kiegészítő jegyzőkönyvek vonatkozó részeit 1995. január 1-jétől az elfogadásukhoz szükséges eljárások befejezéséig,A KÖVETKEZŐKÉPPEN HATÁROZOTT:Egyetlen cikkA második kiegészítő jegyzőkönyvek formális elfogadásáig annak alábbi cikkeit kell 1995. január 1-jétől ideiglenes jelleggel alkalmazni:- az egyrészről az Európai Közösségek és tagállamaik, másrészről Románia közötti Európa-megállapodáshoz, valamint az egyrészről az Európai Gazdasági Közösség és az Európai Szén- és Acélközösség, másrészről Románia között létrejött, a kereskedelemről és a kereskedelemmel kapcsolatos ügyekről szóló ideiglenes megállapodáshoz csatolt második kiegészítő jegyzőkönyv 1. és 2. cikke,- az egyrészről az Európai Közösségek és tagállamaik, másrészről a Bolgár Köztársaság közötti Európa-megállapodáshoz, valamint az egyrészről az Európai Gazdasági Közösség és az Európai Szén- és Acélközösség, másrészről a Bolgár Köztársaság között létrejött, a kereskedelemről és a kereskedelemmel kapcsolatos ügyekről szóló ideiglenes megállapodáshoz csatolt második kiegészítő jegyzőkönyv 1. és 2. cikke.A parafált és a vonatkozó cikkeket is tartalmazó második kiegészítő jegyzőkönyvek szövegét csatolták e határozathoz.Kelt Brüsszelben, 1994. december 22-én.a Tanács részérőlaz elnökH. Seehofer[1] HL L 81., 1993.4.2., 2. o.[2] HL L 323., 1994.12.23., 2. o.--------------------------------------------------


title: 2006/862/EK: A Tanács határozata ( 2006. május 22. ) az Európai Közösség és Malajzia között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során való módosítására vonatkozó, levélváltás formájában létrejött megállapodás megkötéséről

text:
               1.12.2006

               HU

               Az Európai Unió Hivatalos Lapja

               L 335/38

         A TANÁCS HATÁROZATA
   (2006. május 22.)
   az Európai Közösség és Malajzia között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során való módosítására vonatkozó, levélváltás formájában létrejött megállapodás megkötéséről
   (2006/862/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, összefüggésben a 300. cikk (2) bekezdése első albekezdésének első mondatá,
   tekintettel a Bizottság javaslatára,
   mivel:

               (1)

               2004. március 22-én a Tanács felhatalmazta a Bizottságot, hogy az 1994. évi Általános Vám- és Kereskedelmi Egyezmény (GATT) XXIV. cikke 6. pontja értelmében tárgyalásokat kezdjen egyes WTO-tagállamokkal a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság Európai Unióhoz való csatlakozás folyamán.

               (2)

               A Bizottság a tárgyalásokat az EK-Szerződés 133. cikke által létrehozott különbizottsággal konzultálva, a Tanács által kiadott tárgyalási irányelvek keretei között folytatta le.

               (3)

               A Bizottság, az Európai Közösség és Malajzia közötti megállapodás levélváltás formájában történő megkötéséről a GATT XXIV. cikkének 6. pontja és a XXVIII. cikke értelmében folytatott tárgyalásokat lezárta. Ezt a megállapodást ezért jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és Malajzia között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz való csatlakozása során történt módosítására vonatkozó, levélváltás formájában létrejött megállapodást, tekintettel a különleges engedményeknek a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listájának ezen országok Európai Közösséghez való csatlakozása során történt visszavonásához kapcsolódóan, a Tanács a Közösség nevében jóváhagyja.
   A levélváltás formájában megkötött megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a Közösséget jogilag kötelező megállapodás aláírására jogosult személy(eke)t (1).

      Kelt Brüsszelben, 2006. május 22-én.

            a Tanács részéről

            az elnök

         J. PRÖLL

      (1)  A megállapodás hatálybalépésének napját a Hivatalos Lapban közzéteszik.
    ---documentbreak---

               1.12.2006

               HU

               Az Európai Unió Hivatalos Lapja

               L 335/40

         FORDÍTÁS
   MEGÁLLAPODÁS
   az Európai Közösség és Malajzia között, az 1994. évi általános vám- és kereskedelmi egyezmény (GATT) XXIV. cikkének 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz való csatlakozása során történt módosításáról
   Tisztelt Uram!
   Az Európai Közösségek (EK) és Malajzia között, az 1994. évi GATT-Egyezmény XXIV. cikkének 6. pontja, valamint XXVIII. cikke értelmében a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országok Európai Unióhoz való csatlakozása során eszközölt módosítása céljából kezdeményezett tárgyalásokat követően, az EK és Malajzia az EK által 2004. január 19-i, az 1994. évi GATT XXIV. cikke 6. pontja értelmében küldött értesítését követően megnyitott tárgyalások lezárása érdekében a következőkben állapodott meg:

               —

               1511 90 19 (Pálmaolaj szilárd frakciói 1 kg-nál nagyobb kiszerelésben, finomítva is, de vegyileg nem módosított): 10,0 %-os csökkentett alkalmazott vámtétel,

               —

               8525 40 99 (állóképes videokamerák): 12,5 %-os csökkentett alkalmazott vámtétel.

         A fent feltüntetett csökkentett alkalmazott vámtételeket három évig kell alkalmazni.
   Az EK-15 pontos vámtarifa megnevezései valamennyi fenti vámsorra vonatkoznak.
   Az EK-25 vámterületére vonatkozó CLX engedményes listájára az EK felveszi a korábbi engedményes listáján szereplő engedményeket.
   Ez a megállapodás az aláírás napján lép hatályba, a felek saját eljárásaiknak megfelelően adott jóváhagyását követően.
   Kérem, Uram, fogadja megkülönböztetett nagyrabecsülésem kifejezését.

         Az Európai Közösség nevében

   Tisztelt Uram!
   Hivatkozom az Ön levelére, amely a következő:
   „Az Európai Közösségek (EK) és Malajzia között, az 1994. évi GATT-Egyezmény XXIV. cikkének 6. pontja, valamint XXVIII. cikke értelmében a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országok Európai Unióhoz való csatlakozása során eszközölt módosítása céljából kezdeményezett tárgyalásokat követően, az EK és Malajzia az EK által 2004. január 19-i, az 1994. évi GATT XXIV. cikk 6. pontja értelmében küldött értesítését követően megynyitott tárgyalások lezárása érdekében a következőkben állapodott meg:

               —

               1511 90 19 (Pálmaolaj szilárd frakciói 1 kg-nál nagyobb kiszerelésben, finomítva is, de vegyileg nem módosított): 10,0 %-os csökkentett alkalmazott vámtétel,

               —

               8525 40 99 (állóképes videokamerák): 12,5 %-os csökkentett alkalmazott vámtétel.

         A fent feltüntetett csökkentett alkalmazott vámtételeket három évig kell alkalmazni.
   Az EK-15 pontos vámtarifa megnevezései valamennyi fenti vámsorra vonatkoznak.
   Az EK-25 vámterületére vonatkozó CLX engedményes listájára az EK felveszi a korábbi engedményes listáján szereplő engedményeket.
   Ez a megállapodás az aláírás napján lép hatályba, a felek saját eljárásaiknak megfelelően adott jóváhagyását követően.”
   Ezennel örömmel fejezem ki kormányom jóváhagyását.
   Kérem, Uram, fogadja megkülönböztetett nagyrabecsülésem kifejezését.

         Malajzia nevében


title: Az EFTA-államok Állandó Bizottságának 4/2012/SC sz. határozata ( 2012. október 26. ) az EFTA Felügyeleti Hatóságnak az EFTA-államok közötti, Felügyeleti Hatóság és Bíróság létrehozásáról szóló megállapodás 1. jegyzőkönyve 3. cikke szerinti feladatainak ellátását segítő bizottságok kijelöléséről és az Állandó Bizottság bizonyos határozatainak hatályon kívül helyezéséről

text:
               7.2.2013

               HU

               Az Európai Unió Hivatalos Lapja

               L 36/8

         AZ EFTA-ÁLLAMOK ÁLLANDÓ BIZOTTSÁGÁNAK 4/2012/SC SZ. HATÁROZATA
   (2012. október 26.)
   az EFTA Felügyeleti Hatóságnak az EFTA-államok közötti, Felügyeleti Hatóság és Bíróság létrehozásáról szóló megállapodás 1. jegyzőkönyve 3. cikke szerinti feladatainak ellátását segítő bizottságok kijelöléséről és az Állandó Bizottság bizonyos határozatainak hatályon kívül helyezéséről
   AZ EFTA-ÁLLAMOK ÁLLANDÓ BIZOTTSÁGA,
   tekintettel az EFTA-államok állandó bizottságáról szóló megállapodásra és különösen annak 5. cikke (2) bekezdésére,
   tekintettel az EFTA Felügyeleti Hatóság javaslatára,
   mivel:

               (1)

               Az EFTA-államok közötti, Felügyeleti Hatóság és Bíróság létrehozásáról szóló megállapodás 1. jegyzőkönyvének 3. cikke, melyet az EFTA-államok közötti, a Felügyeleti Hatóság és a Bíróság létrehozásáról szóló megállapodás kiigazításáról szóló jegyzőkönyv módosított (a továbbiakban: felügyeleti és bírósági megállapodás), a következőkről rendelkezik: amennyiben egy olyan jogi aktus alapján, amely szerepel az EGT-megállapodás mellékleteiben és az tartalmazza az 1. cikkben említett eljárásokat, az Európai Bizottságnak intézkedés-tervezetet kell előterjesztenie egy EU-bizottságnak vagy azzal konzultálnia kell, az EFTA Felügyeleti Hatóságnak az Állandó Bizottság által meghatározott hasonló eljárásoknak megfelelően konzultálnia kell egy megfelelő bizottsággal, melyet az EFTA-államok Állandó Bizottságáról szóló megállapodásnak megfelelően hoztak létre vagy jelöltek ki.

               (2)

               A Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendelet (1) meghatározta az azon mechanizmusokra irányadó szabályokat és általános elveket, amelyek abban az esetben alkalmazandók, ha valamely kötelező erejű uniós jogi aktus (a továbbiakban: alap-jogiaktus) egységes végrehajtási feltételek szükségességét állapítja meg, és előírja a végrehajtási jogi aktusok Bizottság általi elfogadásának tagállami ellenőrzését.

               (3)

               Az EFTA-államok Állandó Bizottsága a 3/2012. sz. határozatában (új bizottsági eljárások) meghatározta az általános szabályokat azon eljárásokra vonatkozóan, amelyeket a bizottságoknak akkor kell követniük, amikor azok az EFTA Felügyeleti Hatóság munkáját segítik, annak érdekében, hogy azokat az eljárásokat összehangolják a 182/2011/EU rendeletben elfogadott eljárásokkal.

               (4)

               Az Állandó Bizottság néhány, jelenleg hatályban lévő határozata, melyek az EFTA Felügyeleti Hatóságot segítő bizottságokat jelölnek ki, az EGT-megállapodásból törölt elavult jogi aktusokra hivatkoznak és olyan eljárásokra hivatkozhatnak, melyeket a 182/2011/EU rendelet hatályba lépésének eredményeként módosítottak. Ezért szükséges aktualizálni az Állandó Bizottság által az EFTA-államok Állandó Bizottságáról szóló megállapodás 5. cikkének (2) bekezdése szerint elfogadott, a bizottságok kijelöléséről szóló összes hatályos határozatot, és meg kell nevezni azt az eljárást, amelyet az EFTA Felügyeleti Hatóságnak az adott esetben követnie kell.

               (5)

               A bizottságok kijelölési eljárásának egyszerűsítése és világosabbá tétele érdekében azon bizottságok kijelölése, amelyek számára az EFTA Felügyeleti Hatóságnak intézkedés-tervezeteket kell előterjesztenie vagy amelyekkel konzultálnia kell, ezennel egyetlen határozattal történik, és a jelenleg hatályos külön határozatok hatályukat vesztik.

               (6)

               Ugyanakkor nem szükséges azokat a bizottságokat kijelölni, amelyek a Hatóságot a versenypolitika és az állami támogatások területére vonatkozó hatásköreinek gyakorlásában segítik, mivel ezeket a bizottságokat az EFTA-államok közötti, Felügyeleti Hatóság és Bíróság létrehozásáról szóló megállapodás 3. és 4. jegyzőkönyve már kijelölte és létrehozta.

               (7)

               A szóban forgó jogi aktus határozza meg az akkor alkalmazandó eljárást, amikor az Európai Bizottságnak egy meghozandó intézkedés tervezetét kell előterjesztenie egy bizottságnak vagy azzal konzultálnia kell. Az eljárásnak, amelyet az EFTA Felügyeleti Hatóságnak alkalmaznia kell, amikor az EGT-megállapodás mellékleteiben említett jogi aktusnak megfelelően kell eljárnia, az EFTA-államok Állandó Bizottságának 3/2012. sz. határozatában (a bizottsági eljárások meghatározása) meghatározott azon eljárásnak kell lennie, amely az EGT-megállapodás mellékleteiben említett jogi aktusban meghatározott eljárásnak a leginkább megfelel. Ezért a bizottság kijelölésekor nem szükséges meghatározni a bizottság által alkalmazandó eljárást.

               (8)

               A meglévő jogi aktusokat illetően a 182/2011/EU rendelet 13. cikke bizonyos átmeneti intézkedéseket állapít meg az uniós jogrendbeli, meglévő alap-jogiaktusok kiigazítására, amivel elkerülhető, hogy minden egyes jogi aktust módosítani kelljen. Az EFTA-államok Állandó Bizottságának 3/2012. sz. határozatának 7. cikke (új bizottsági eljárások) hasonló rendelkezést tartalmaz a meglévő eljárások kiigazítására.

               (9)

               Az EFTA Felügyeleti Hatóság a bizottságoknak elfogadásra eljárásiszabályzat-mintákat javasol,

         A KÖVETKEZŐKÉPPEN HATÁROZOTT:
   1. cikk
   A bizottságok kijelölése
   1.   Az e határozat mellékletében felsorolt bizottságokat abból a célból jelölték ki, hogy segítsék az EFTA Felügyeleti Hatóságot a felügyeleti és bírósági megállapodás 1. jegyzőkönyve 3. cikke szerinti feladatainak ellátásában.
   2.   Az EFTA Felügyeleti Hatóság munkájának segítésekor a bizottságok az EFTA-államok Állandó Bizottságának 3/2012. sz. határozatának (a bizottsági eljárások meghatározása) megfelelően járnak el.
   2. cikk
   Az alkalmazandó eljárás
   Amikor az EFTA Felügyeleti Hatóságnak az EGT-megállapodás mellékleteiben említett jogi aktusnak megfelelően meghozandó intézkedés tervezetét kell előterjesztenie egy bizottságnak vagy azzal konzultálnia kell, az EFTA-államok Állandó Bizottságának 3/2012. sz. határozatában (a bizottsági eljárások meghatározása) meghatározott azon eljárást kell követnie, amely az EGT-megállapodás mellékleteiben említett jogi aktusban meghatározott eljárásnak a leginkább megfelel.
   3. cikk
   Állandó bizottsági határozatok hatályon kívül helyezése
   Az Állandó Bizottság 6/94/SC, 8/94/SC, 9/94/SC, 10/94/SC, 11/94/SC, 12/94/SC, 14/94/SC, 15/94/SC, 2/2000/SC, 3/2000/SC, 3/2001/SC, 1/2003/SC, 2/2004/SC, 3/2004/SC, 1/2005/SC, 4/2005/SC, 2/2006/SC, 3/2006/SC, 2/2007/SC, 3/2008/SC, 4/2008/SC, 1/2009/SC, 4/2009/SC, 6/2009/SC, 7/2009/SC, 8/2009/SC, 9/2009/SC, 4/2010/SC és 2/2012/SC határozatai ezennel hatályukat vesztik.
   4. cikk
   Hatálybalépés
   Ez a határozat az elfogadása napján lép hatályba.
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

      Kelt Brüsszelben, 2012. október 26-án.

            az Állandó Bizottság részéről

            az elnök

         Atle LEIKVOLL

            a főtitkár

         Kristinn F. ÁRNASON

      (1)  HL L 55., 2011.2.28., 13. o.

      MELLÉKLET

                  A BIZOTTSÁG NEVE

                  JOGI AKTUS

                  1

                  Állat- és növény-egészségügyi kérdésekkel foglalkozó EFTA-bizottság

                  Az EGT-megállapodás I. mellékletében (Állat- és növény-egészségügyi kérdések) említett vonatkozó jogi aktusok.

                  2

                  Műszaki előírásokkal, szabványokkal, vizsgálatokkal és tanúsítással foglalkozó EFTA-bizottság

                  Az EGT-megállapodás II. mellékletében (Műszaki előírások, szabványok, vizsgálatok és tanúsítás) említett vonatkozó jogi aktusok.

                  3

                  Termékfelelősséggel foglalkozó EFTA-bizottság

                  Az EGT-megállapodás III. mellékletében (Termékfelelősség) említett vonatkozó jogi aktusok.

                  4

                  Energiaügyi EFTA-bizottság

                  Az EGT-megállapodás IV. mellékletében (Energia) említett vonatkozó jogi aktusok.

                  5

                  A munkavállalók szabad mozgásával foglalkozó EFTA-bizottság

                  Az EGT-megállapodás V. mellékletében (A munkavállalók szabad mozgása) említett vonatkozó jogi aktusok.

                  6

                  A szociális biztonsággal foglalkozó EFTA-bizottság

                  Az EGT-megállapodás VI. mellékletében (Szociális biztonság) említett vonatkozó jogi aktusok.

                  7

                  A szakképesítések kölcsönös elismerésével foglalkozó EFTA-bizottság

                  Az EGT-megállapodás VII. mellékletében (A szakképesítések kölcsönös elismerése) említett vonatkozó jogi aktusok.

                  8

                  A letelepedési joggal foglalkozó EFTA-bizottság

                  Az EGT-megállapodás VIII. mellékletében (Letelepedési jog) említett vonatkozó jogi aktusok.

                  9

                  Pénzügyi szolgáltatásokkal foglalkozó EFTA-bizottság

                  Az EGT-megállapodás IX. mellékletében (Pénzügyi szolgáltatások) említett vonatkozó jogi aktusok.

                  10

                  Szolgáltatásokkal foglalkozó EFTA-bizottság

                  Az EGT-megállapodás X. mellékletében (Általános szolgáltatások) említett vonatkozó jogi aktusok.

                  11

                  Elektronikus hírközléssel foglalkozó EFTA-bizottság (COCOM)

                  Az EGT-megállapodás XI. mellékletében (Elektronikus hírközlés, audiovizuális szolgáltatások és információs társadalom) említett vonatkozó jogi aktusok.

                  12

                  A tőke szabad mozgásával foglalkozó EFTA-bizottság

                  Az EGT-megállapodás XII. mellékletében (A tőke szabad mozgása) említett vonatkozó jogi aktusok.

                  13

                  Közlekedéssel foglalkozó EFTA-bizottság

                  Az EGT-megállapodás XIII. mellékletében (Közlekedés) említett vonatkozó jogi aktusok.

                  16

                  Közbeszerzéssel foglalkozó EFTA-bizottság

                  A Felügyeleti Hatóság és a Bíróság létrehozásáról szóló megállapodás 2. jegyzőkönyvében és az EGT-megállapodás XVI. mellékletében (Közbeszerzés) említett vonatkozó jogi aktusok.

                  17

                  Szellemi tulajdonnal foglalkozó EFTA-bizottság

                  Az EGT-megállapodás XVII. mellékletében (Szellemi tulajdon) említett vonatkozó jogi aktusok.

                  18

                  A munkahelyi egészségvédelemmel és biztonsággal, munkajoggal, valamint nők és férfiak közötti egyenlő bánásmóddal foglalkozó EFTA-bizottság

                  Az EGT-megállapodás XVIII. mellékletében (Munkahelyi egészségvédelem és biztonság, munkajog, valamint nők és férfiak közötti egyenlő bánásmód) említett vonatkozó jogi aktusok.

                  19

                  Fogyasztóvédelemmel foglalkozó EFTA-bizottság

                  Az EGT-megállapodás XIX. mellékletében (Fogyasztóvédelem) említett vonatkozó jogi aktusok.

                  20

                  Környezeti kérdésekkel foglalkozó EFTA-bizottság

                  Az EGT-megállapodás XX. mellékletében (Környezet) említett vonatkozó jogi aktusok.

                  21

                  Statisztikával foglalkozó EFTA-bizottság

                  Az EGT-megállapodás XXI. mellékletében (Statisztika) említett vonatkozó jogi aktusok.


title: A Tanács (EU, Euratom) 2017/1143 határozata (2017. június 26.) az Európai Gazdasági és Szociális Bizottságnak a Francia Köztársaság által javasolt egy tagja kinevezéséről

text:
               28.6.2017

               HU

               Az Európai Unió Hivatalos Lapja

               L 165/36

         A TANÁCS (EU, Euratom) 2017/1143 HATÁROZATA
   (2017. június 26.)
   az Európai Gazdasági és Szociális Bizottságnak a Francia Köztársaság által javasolt egy tagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel a francia kormány javaslatára,
   tekintettel az Európai Bizottság véleményére,
   mivel:

               (1)

               A Tanács 2015. szeptember 18-án és 2015. október 1-jén elfogadta az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig tartó időszakra történő kinevezéséről szóló (EU, Euratom) 2015/1600 (1), illetve (EU, Euratom) 2015/1790 (2) határozatot.

               (2)

               Michel DUBROMEL hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Arnaud SCHWARTZ-ot (Secrétaire national de France Nature environnement) a hivatali idő hátralévő részére, azaz 2020. szeptember 20-ig az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Luxembourgban, 2017. június 26-án.

            a Tanács részéről

            az elnök

         J. MIZZI

      (1)  A Tanács 2015. szeptember 18-i (EU, Euratom) 2015/1600 határozata az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig terjedő időtartamra történő kinevezéséről (HL L 248., 2015.9.24., 53. o.).

      (2)  A Tanács 2015. október 1-jei (EU, Euratom) 2015/1790 határozata az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig terjedő időtartamra történő kinevezéséről (HL L 260., 2015.10.7., 23. o.).


title: A Tanács határozata ( 2006. december 18. ) a munkavállalók szabad mozgásával foglalkozó tanácsadó bizottság olasz, máltai és svéd tagjainak és póttagjainak kinevezéséről

text:
               28.12.2006

               HU

               Az Európai Unió Hivatalos Lapja

               C 320/4

      A TANÁCS HATÁROZATA

   (2006. december 18.)
   a munkavállalók szabad mozgásával foglalkozó tanácsadó bizottság olasz, máltai és svéd tagjainak és póttagjainak kinevezéséről
   (2006/C 320/03)
   AZ EURÓPAI UNIÓ TANÁCSA,
   tekintettel a munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendeletre (1), és különösen annak 26. és 27. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó listákra,
   mivel:

               (1)

               A Tanács 2006. szeptember 15-i határozatával (2) a 2006. szeptember 14-től2008. szeptember 13-ig terjedő időszakra kinevezte a munkavállalók szabad mozgásával foglalkozó tanácsadó bizottság tagjait és póttagjait, az olasz és máltai tagok és póttagok, valamint a kormányképviselők kategóriájába tartozó svéd tag kivételével;

               (2)

               A betöltetlen tagsági helyekre az olasz, máltai és svéd kormány benyújtotta jelölését,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a munkavállalók szabad mozgásával foglalkozó tanácsadó bizottság tagjainak és póttagjainak a 2008. szeptember 13-ig tartó időszakra a következő személyeket nevezi ki:
   I.   KORMÁNYKÉPVISELŐK

               Ország

               Tagok

               Póttagok

               Olaszország

               Giuseppe Maurizio SILVERI
               Augusto VACCARO

               Lea BATTISTONI

               Málta

               Anthony BUTTIGIEG

               Svédország

               Johanna PEYRON

         II.   A MUNKAVÁLLALÓI SZERVEZETEK KÉPVISELŐI

               Ország

               Tagok

               Póttagok

               Olaszország

               Ornella CILONA
               Giuseppe CASUCCI

               Vincenzo COPPOLA

               Málta

               Andrew MIZZI
               Martin BALZAN

               Stephen FAVA

         III.   A MUNKÁLTATÓI SZERVEZETEK KÉPVISELŐI

               Ország

               Tagok

               Póttagok

               Olaszország

               Massimo MARCHETTI
               Gaetana PAGANO

               Donata TIRELLI

               Málta

               Joseph MONTEBELLO
               Tonio FARRUGIA

               Joseph FARRUGIA

      Kelt Brüsszelben, 2006. december 18-án.

            a Tanács részéről

            az elnök

         J.-E. ENESTAM

      (1)  HL L 257., 1968.10.18., 2. o.

      (2)  HL C 242., 2006.10.7., 1. o.